"Ensenya'm la llengua. Tria el valencià"
05 febrer 2025

## "Ensenya'm la llengua. Tria el valencià"05 febrer 2025Última actualització: 05 febrer 2025

![](../gestion/img/432838f3cfde46a85045116a87b076c32ca0c6b50fcfdd88e26bd8d8a4a83ff3.jpg)  
  

La regidora d’Educació i Política lingüística, ****Esther Sapena****, ha presentat aquest matí la nova campanya posada en marxa des d’AVIVA Gandia, l’Agència de Promoció del Valencià municipal. Amb “Ensenya’m la llengua. Tria el valencià”, es vol explicar a mares i pares que, en cas que es faça la consulta als centres educatius dels seus fills i filles, opten per mantindre el valencià com a llengua vehicular, a pesar que la llei rebaixa el percentatge d’ensenyament en la nostra llengua en favor del castellà.  

__“Els donem__ __cinc raons molt senzilles d’entendre:__ __Perquè el seu fill/a té el dret d’aprendre les dues llengües oficials i sols triant el valencià podrà fer-ho____; p____erquè el castellà pot aprendre’l en tots els àmbits socials, mentre que el valencià, si no el parlen a casa, sols l’aprendrà a l’escola____; e____l valencià és una eina per tindre més oportunitats laborals i per una major inclusió social____; c____ientíficament, està demostrat que, saber dos o més idiomes, afavoreix l’aprenentatge d’altres____; s____i es canvia la llengua vehicular en el teu centre, els llibres de text de la Xarxa llibres que son gratuïts, ja no serviran i hauràs de tornar a comprar-los.____..__ __Hi ha moltes altres raons, però hem volgut centrar-nos en aquestes i respondre les preguntes que moltes mares i pares s’hi puguen fer____. Poden acudir, si ho necessiten, al departament d’Educació”__, ha explicat.  

Esther Sapena ha recordat que el 20 de novembre passat el Consell Escolar Municipal de Gandia va ser un dels primers del País Valencià en sol·licitar, a proposta de la Federació d’AMPES de Gandia, la retirada de_l “Projecte d’ordre de la Conselleria d’Educació, Cultura, Universitats i Ocupació, per la qual es convoca el procediment de consulta als representants legals de l’alumnat per a triar la llengua base aplicable a partir del curs acadèmic 2025-2026__”._

Una consulta que, lluny de retirar-se s’ha mantingut, però va allargant-se en el temps “sense cap explicació ni informació a la comunitat educativa”. Es parlava de novembre, després desembre o el dissabte pròxim, 8 de febrer. Ara, sembla que s’ha tornat a ajornar a mitjan març, coincidint amb les Falles, __“____suposem que per generar més desmobilització, que se suma al desconeixement total que tenen els centres i, sobretot, les mares i pares de l’alumnat sobre el procediment...__ __Per això pensem__ __que e____ns trobem davant d’una desorganització premeditada i deliberada__ __del Govern de Mazón__ __per acabar d’arraconar la nostra llengua, minoritzada i necessitada de protecció i de promoció____.__ __Les actuals polítiques educatives ignoren l’obligació d’aconseguir el coneixement igual i real de les llengües oficials____”____.__

Des del Consell Escolar Municipal de Gandia, van assegurar que tant l’esmentada Orde com la mateixa Llei 1/2024, segregarien i fomentarien divisions innecessàries entre els estudiants, les famílies i la comunitat educativa. __“____Considere____m__ __que l'educació ha de ser un factor d'unió i cohesió social, no un element de polarització____”____.__

Tampoc es garantiria plaça en l’opció triada per les famílies com a llengua base d’ensenyament, fet que podria vulnerar els objectius de la pròpia «Llei de llibertat educativa» i la Llei d'ús i ensenyament del valencià, en els aspectes relacionats. No s’asseguraria, ni a les zones de predomini lingüístic castellà ni a les zones de predomini lingüístic valencià, el compliment de la llibertat on les famílies poden triar el valencià com a llengua base d’ensenyament, ja que en el cas de no existir places, el centre decideix on escolaritza l’alumnat. 

__“La Generalitat p____romou un model lingüístic que NO actua sobre les carències per garantir la igualtat d’aprenentatge i domini de les dues llengües oficials en acabar l’educació bàsica, cosa que atempta contra la Llei d'ús i ensenyament del valencià i no garanteix els preceptes de la LOMLOE sobre la competència plurilingüe de l’alumnat, que ha de dominar les dues llengües cooficials de la mateixa manera____”____.__

Finalment, des del Consell Escolar Municipal instaven a la Conselleria d’Educació a què retire la consulta sobre la llengua base i continuem amb el plurilingüisme. Perquè el coneixement és igual del valencià i el castellà, més l'anglés.

__“____En definitiva, pensem que triar el valencià és garantir drets, afavorir l’aprenentatge de llengües i protegir la nostra manera de viure i d’entendre el món. Per sentir-se d’ací, cal conèixer i viure els costums i la llengua pròpia. El valencià forma part de la nostra particular identitat i riquesa: és l’herència dels nostres avantpassats i l’hem de transmetre a les noves generacions____”__, ha conclòs Esther Sapena.

[Twittear](https://twitter.com/share)